O femeie din București a avut surpriza vieții ei: s-a trezit cu o maimuță în curte, în timp ce-și dădea copilul în leagăn. S-a întâmplat în sectorul 5 al Capitalei.

În imagini se vede cum maimuța sare gardul și începe să se plimbe nestingherită prin curte.

Femeia spune că a sunat la 112 și că a venit o echipă de jandarmi, dar aceștia nu erau echipați pentru a captura animalul.

Nici echipa de la ASPA care a venit mai târziu nu a reușit să prindă maimuța, povestește femeia.

Nu este prima dată când animale sălbatice ajung în pe străzile Bucureștiului. Anul trecut, o iguană a fost găsită pe o stradă din Ferentari.